25 ຄົນ ຖືກຂ້າຕາຍ ທີ່ເມືອງ Homs ໃນພາກກາງຊີເຣຍ
​ລົດ​ຖັງ​ຍິງ​ປືນ​ກົນ​ໜັກ ​ເຂົ້າ​ໃສ່​ເຂດ​ຕ່າງໆ​ ຂອງ​ພວກ​ມຸສລິ​ມ ນິກາຍຊຸນ​ນີ​ ທີ່ເມືອງ Homs ​ບ່ອນ​ທີ່ປະຊາຊົນ ພາກັນປະ​ທ້ວງ​ ຂະໜາດ​ໃຫຍ່ນັ້ນ
ກໍາລັງຮັກສາຄວາມສະຫງົບຊີເຣຍ ສັງຫານປະຊາຊົນຢ່າງໜ້ອຍ 25 ຄົນໃນວັນຈັນ ວານນີ້ໃນການໂຈມຕີທີ່ເມືອງ Homs ທີ່ໝັ້ນຂອງຝ່າຍຄ້ານ ຂະນະທີ່ສະຫະປະຊາ ຊາດຮຽກຮ້ອງໃຫ້ລັດຖະບານອະນຸມັດໃຫ້ມີການສືບສວນກ່ຽວກັບການລະເມີດສິດທິ ມະນຸດທີ່ອາດເປັນໄປໄດ້ນັ້ນ ພວກຊາວເມືອງແລະບັນດານັກເຄື່ອນໄຫວດ້ານສິດທິມະນຸດກ່າວວ່າ ພວກລົດຖັງຍິງ ປືນກົນໜັກເຂົ້າໃສ່ເຂດຕ່າງໆຂອງພວກມຸສລິມນິກາຍ ຊຸນນີໃນເມືອງ Homs ທີ່ໄດ້ ເປັນບ່ອນໂຮມຊຸມນຸມປະທ້ວງຂະໜາດໃຫຍ່ຕະຫຼອດມາ ເພື່ອຮຽກຮ້ອງໃຫ້ປົດປະທາ ນາທິບໍດີ Bashar al-Assad ອອກຈາກຕໍາແໜ່ງນັ້ນ ການປະທະກັນຫລາຍບັ້ນໃນວັນຈັນວານນີ້ມີຂຶ້ນຫລັງຈາກໄດ້ມີການສົ່ງທະຫານກອງ ຫລອນ ທີ່ຈົງຮັກພັກດີຕໍ່ປະທານາທິບໍດີ Assad ເຂົ້າໄປໃນເຂດຕ່າງໆຂອງພວກນິ ກາຍຊຸນນີຊຶ່ງກໍ່ໃຫ້ເກີດຄວາມເຄັ່ງຕຶງຂຶ້ນລະຫວ່າງພວກນິກາຍຊຸນນີຊຶ່ງເປັນພວກ ປະຊາຊົນສ່ວນໃຫຍ່ຢູ່ໃນເມືອງດັ່ງກ່າວແລະພວກມຸສລິມທີ່ນັບຖືນິກາຍ Alawite ອັນເປັນສາສະໜາ ກຸ່ມນ້ອຍຂອງທ່ານ Assad ນັ້ນ ທີ່ປະເທດ Switzerland ໃນວັນຈັນວານນີ້ ທ່ານພັນກິມູນ ເລຂາທິ ການໃຫຍ່ສະຫະ ປະຊາຊາດຮຽກຮ້ອງໃຫ້ປະທານາທິບໍດີຊີເຣຍຍຸດຕິການເຂັ່ນຂ້າພົນລະເຮືອນແລະ ໃຫ້ຮັບເອົາການສືບສວນຂອງນາໆຊາດກ່ຽວກັບການກ່າວຫາຕ່າງໆທີ່ວ່າ ມີການລະ ເມີດສິດທິມະນຸດນັ້ນ ສະຫະປະຊາຊາດກ່າວວ່າ ປະຊາຊົນຈໍານວນຫລາຍກວ່າ 3 ພັນຄົນໄດ້ເສຍຊີວິດໄປໃນຊີເຣຍ ນັບແຕ່ການປະທ້ວງຕໍ່ຕ້ານລັດຖະບານໄດ້ເລີ້ມ ຂຶ້ນເມື່ອ 7 ເດືອນຜ່ານມາ ຄະນະກໍາມາທິການປະສານງານທ້ອງຖິ່ນ ອັນເປັນເຄືອຂ່າຍນັກເຄື່ອນໄຫວທີ່ສຳຄັນ ຂອງຊີເຣຍທີ່ຊ່ອຍຈັດຕັ້ງການປະທ້ວງຂຶ້ນນັ້ນ ກ່າວວ່າ ຕົນໄດ້ຈົດບັນທຶກກ່ຽວກັບການ ຈັບກຸມພວກທ່ານໝໍ 25 ທ່ານຈາກບັນດາຄລີນິກເອກະຊົນແລະໂຮງໝໍໃນຫວ່າງ ບໍ່ເທົ່າໃດສັບປະດາຜ່ານມານີ້ ກຸ່ມດັ່ງກ່າວເວົ້າວ່າ ພວກທ່ານໝໍແລະພວກເພຊັດສະກອນ 250 ທ່ານ ໄດ້ຖືກຈັບກຸມ ນັບແຕ່ການລຸກຮືຂຶ້ນຕໍ່ຕ້ານລັດຖະບານໄດ້ເລີ້ມຂຶ້ນມາ